Aeroport Internacional John F. Kennedy

L'Aeroport Internacional John F. Kennedy (codi IATA: JFK, codi OACI: KJFK) (en anglès: John F. Kennedy International Airport) o originalment conegut com a Aeroport Idlewild, és un aeroport internacional que dona servei a la ciutat de Nova York. Està localitzat al barri de Queens, a Long Island i a 19 km al sud-est de Lower Manhattan. L'any 2010, va gestionar 46.495.876 passatgers convertint-se en el 14è aeroport més transitat del món per tràfic de passatgers i el primer dels Estats Units en tràfic internacional. L'aeroport és operat per l'Autoritat Portuària de Nova York i Nova Jersey, la qual també opera tres aeroports a l'àrea metropolitana de Nova York d'entre els quals els més destacats són l'Aeroport Internacional de Newark-Liberty i LaGuardia. D'aquests tres aeroports JFK és el més gran. A més, l'Aeroport Internacional John F. Kennedy és operat cada dia per més de 90 companyies aèries i és el principal centre de connexions de JetBlue Airways. També serveix d'entrada internacional per a Delta Air Lines i American Airlines. Història La construcció de l'aeroport es va iniciar l'abril de 1942 i els primers vols comercials es varen dur a terme l'1 de juliol de 1948. Batejat com Aeroport Internacional de Nova York el 31 de juliol de 1948, va ser rebatejat el 24 de desembre de 1963 en sol·licitud de l'alcalde i el Consell de la ciutat de Nova York després de l'assassinat de John F. Kennedy. Actualment és conegut com a Kennedy o simplement JFK. L'any 1962 té lloc l'obertura de la Terminal Worldport per a Pan American World Airways (actualment la Terminal 3) i la terminal TWA Flight Center de Trans World Airlines, dissenyada per l'arquitecte Eero Saarinen i la Terminal 5 d'avui. El 1970, l'obertura de la Terminal Sundrome per la National Airlines dissenyada per la firma Pei Cobb Freed & Partners, avui en dia la Terminal 6. Del 1977 fins a l'any 2003, Air France i British Airways havien operat vols transatlàntics amb el Concorde. A mitjans de la dècada de 1980, l'Aeroport Internacional John F. Kennedy es converteix en l'aeroport més concorregut de Nova York, per davant de l'Aeroport Internacional de Newark-Liberty. El 1998, va començar la construcció d'un tren ràpid per tal de connectar les diferents terminals, l'AirTrain JFK s'acaba finalment el 2003. El 19 de març de 2007, el John F. Kennedy va ser el primer aeroport dels EUA en rebre la visita de l'Airbus A380. L'1 d'agost del 2008, JFK va rebre el seu primer vol comercial regular de l'Airbus A380 operat per Emirates en la seva ruta a l'Aeroport Internacional de Dubai. Terminals Terminal 1: Té 11 portes d'embarcament i és on operen les aerolínies clau de l'aeroport. Terminal 2: Compta amb 7 portes d'embarcament i és utilitzada per Delta Air Lines Terminal 3: Té 18 portes d'embarcament i és operada per Delta Air Lines i la seva filial Delta Connection Terminal 4: Té 17 portes d'embarcament i està dedicada al tràfic aeri internacional Terminal 5: Té 26 portes d'embarcament i està parcialment oberta. És utilitzada per JetBlue Airways Terminal 6: Actualment es troba tancada a les operacions Terminal 7: Compta amb 12 portes d'embarcament i és operada per Oneworld i algunes aerolínies de Star Alliance Terminal 8: Té 29 portes d'embarcament i és utilitzada per American Airlines i altres aerolínies de la Oneworld. Aerolínies i destinacions Referències Enllaços externs Pàgina web oficial de l'Aeroport Internacional John F. Kennedy Informació de l'aeroport del World Aero Data Terminal4 JFK International Airport Informació de la Terminal 5 de JetBlue Airways Arxivat 2009-11-02 a Wayback Machine.